Πρωτάθλημα πετοσφαίρισης ανδρών VolleyLeague 2016-2017

Το **[[Πρωτάθλημα Ελλάδας πετοσφαίρισης ανδρών|πρωτάθλημα Ελλάδας βόλεϊ ανδρών]] της περιόδου 2016–17** ήταν το 49ο Εθνικό πρωτάθλημα και το 7ο με την επωνυμία VolleyLeague. Διεξήχθη από την Ε.Σ.Α.Π. με τη συμμετοχή δώδεκα ομάδων. Το πρωτάθλημα ξεκίνησε το Σάββατο 22 Οκτωβρίου 2016 και ολοκληρώθηκε την Κυριακή 7 Μαΐου 2017 με τον πέμπτο και τελευταίο τελικό ανάμεσα στους φιναλίστ ΠΑΟΚ και Ολυμπιακό Πειραιώς, στον οποίο επικράτησε ο Π.Α.Ο.Κ. και με 3–2 νίκες κατέκτησε το 3ο συνεχόμενο πρωτάθλημα στην ιστορία του. Ο Α.Ο. Ορεστιάδας και η Κύζικος Νέας Περάμου υποβιβάστηκαν στην Α2. Πολυτιμότερος Παίκτης (MVP) του πρωταθλήματος αναδείχτηκε ο Αλεξάντερ Σαφράνοβιτς. 

## Ομάδες
Στη Βόλεϊ Λιγκ της περιόδου 2016–17 μετείχαν δώδεκα ομάδες. Οι ομάδες που κατέλαβαν τις θέσεις 1−10 στο πρωτάθλημα Βόλεϊ Λιγκ της περιόδου 2015–16, παρέμειναν στην πρώτη κατηγορία. Οι ομάδες που κατέλαβαν τις θέσεις 11-12 μετά τα Πλέι άουτ, υποβιβάστηκαν στην Α2 Κατηγορία. Τέλος, οι ομάδες που κατέλαβαν τις δύο πρώτες θέσεις των αγώνων μπαράζ ανόδου της Α2 κατηγορίας για την περίοδο 2015–16, προβιβάστηκαν στη Βόλεϊ Λιγκ. Συγκεκριμένα την περίοδο 2015−2016:
*Ομάδες που **παρέμειναν** στη Βόλεϊ Λιγκ: Ολυμπιακός Πειραιώς, Α.Ο.Π. Κηφισιάς, Φοίνικας Σύρου, Π.Α.Ο.Κ. Θεσσαλονίκης, Παναθηναϊκός Α.Ο., Παμβοχαϊκός Βραχατίου, Εθνικός Αλεξανδρούπολης, Παναχαϊκή Πατρών, Α.Ο. Ορεστιάδας, και Ηρακλής Θεσσαλονίκης.
*Ομάδες που **προβιβάστηκαν** από την Α2 στη Βόλεϊ Λιγκ: Κύζικος Νέας Περάμου, Ηρακλής Χαλκίδας.
*Ομάδες που **υποβιβάστηκαν** από τη Βόλεϊ Λιγκ στην Α2: Άρης Θεσσαλονίκης, Γ.Σ. Λαμία

## Κανονική περίοδος
Στην πρώτη φάση, την Κανονική Περίοδο, διεξήχθησαν δύο γύροι εντός-εκτός έδρας με βαθμολογία, η οποία ήταν 3 βαθμοί για την καθαρή νίκη (3-0 ή 3-1), 2 βαθμοί για την νίκη με 3-2, και 1 βαθμός για την ήττα με 3-2. Στη συνέχεια οι ομάδες που κατέλαβαν τις θέσεις 1-8 προκρίθηκαν στα Πλέι οφ για τις θέσεις 1−8, ενώ οι ομάδες των θέσεων 9-11 συμμετείχαν στα Πλέι άουτ. Ο Α.Ο. Ορεστιάδας, που κατέλαβε την 12η θέση, υποβιβάστηκε απευθείας στην  Α2 λόγω διαφοράς μεγαλύτερης των 3 βαθμών από την 11η ομάδα.

### Βαθμολογία

Πηγή: volleyleague.gr

### Αποτελέσματα

## Πλέι άουτ, θέσεις 9−11
Οι ομάδες που κατέλαβαν τις θέσεις 9 έως 11 στην Κανονική Περίοδο συμμετείχαν στα Πλέι άουτ για την τελική κατάταξη σε αυτές τις θέσεις. Ο Κύζικος Νέας Περάμου ακολούθησε την Ορεστιάδα στην Α2 Εθνική.

### Βαθμολογία

Πηγή: volleyleague.gr

### Αποτελέσματα

## Πλέι οφ, θέσεις 1−8
Οι ομάδες που κατέλαβαν τις θέσεις 1 έως 8 στην Κανονική Περίοδο συμμετείχαν στα Πλέι οφ για την τελική κατάταξη σε αυτές τις θέσεις και την ανάδειξη του Πρωταθλητή Ελλάδας

## Προημιτελικοί
Τα τέσσερα ζευγάρια των προημιτελικών ήταν ανάμεσα σε 1ο–8ο, 2ο–7ο, 3ο–6ο και 4ο–5ο της κατάταξης της Κανονικής Περιόδου. Η πρόκριση κρίθηκε στις δύο νίκες. Οι πρώτοι αγώνες έγιναν στην έδρα της ομάδας με την υψηλότερη κατάταξη, και ακολούθως εναλλάξ.
Οι τέσσερις αποκλεισθείσες ομάδες κατέλαβαν τις θέσεις 5–8 σύμφωνα με την κατάταξη της Κανονικής Περιόδου. Οι τέσσερις προκριθείσες αγωνίστηκαν στους ημιτελικούς για τις θέσεις 1–4. 

#### (1) <u>Ολυμπιακός</u> – (8) Ηρακλής Θεσσαλονίκης (2–0)

#### (2) <u>Π.Α.Ο.Κ.</u> – (7) Εθνικός Αλεξανδρούπολης (2–0)

#### (3) <u>Παναθηναϊκός</u> – (6) Φοίνικας Σύρου (2–1)

#### (4) <u>Παμβοχαϊκός</u> – (5) Α.Ο.Π. Κηφισιάς (2–0)

## Ημιτελικοί
Στους ημιτελικούς τα ζευγάρια ήταν: Νικητής 1–8 – Νικητής 4–5 και Νικητής 2–7 – Νικητής 3–6. Η πρόκριση κρίθηκε στις τρεις νίκες. Οι δύο πρώτοι αγώνες έγιναν στην έδρα της ομάδας με την υψηλότερη θέση, οι επόμενοι δύο (αν χρειάστηκαν) στην έδρα της ομάδας με τη χαμηλότερη θέση και ο πέμπτος (αν χρειάστηκε) ξανά στην έδρα της πρώτης γηπεδούχου.
Οι δύο αποκλεισθείσες κατέλαβαν τις θέσεις 3–4 σύμφωνα με την υψηλότερη θέση που είχαν στην Κανονική Περίοδο.
Οι δύο προκριθείσες ομάδες αγωνίστηκαν στους τελικούς για την ανάδειξη του Πρωταθλητή Ελλάδας 2016-17. 

#### (1) <u>Ολυμπιακός</u> – (4) Παμβοχαϊκός (3–0)

#### (2) <u>Π.Α.Ο.Κ.</u> – (3) Παναθηναϊκός (3–0)

## Τελικοί

#### (1) Ολυμπιακός – (2) <u>Π.Α.Ο.Κ.</u> (2–3)

## Τελική κατάταξη

## Ευρωπαϊκές διοργανώσεις
Η Ελλάδα δικαιούτο 5 θέσεις για την περίοδο 2017-18 στις ευρωπαϊκές διοργανώσεις. Ωστόσο, οι σύλλογοι είτε αρνούνται να συμμετάσχουν για οικονομικούς λόγους είτε επιλέγουν κατώτερη διοργάνωση (Κύπελλο Θριάμβου) για οικονομικούς ή και αγωνιστικούς λόγους.
Οι θέσεις που δικαιούτο η Ελλάδα ήταν:
2 θέσεις: Τσάμπιονς Λιγκ
1 θέση: Κύπελλο Συνομοσπονδίας (Κύπελλο CEV)
2 θέσεις: Κύπελλο Θριάμβου(Τσάλεντζ Καπ)

Η σχέση των ελληνικών συλλόγων με τις ευρωπαϊκές διοργανώσεις υπήρξε η ακόλουθη:
**Π.Α.Ο.Κ.**: Συμμετέχει δικαιωματικά στο Τσάμπιονς Λιγκ, αγωνιζόμενος απευθείας στη φάση των ομίλων.
**Ολυμπιακός**: Δεν δηλώνει συμμετοχή στο Τσάμπιονς Λίγκ επιλέγοντας να μεταφερθεί αυτομάτως στο Κύπελλο Θριάμβου, με δεδομένη την άρνηση των άλλων δικαιούχων να συμμετάσχουν σ΄αυτό.
**Παναθηναϊκός**: Δεν δηλώνει συμμετοχή στο Κύπελλο CEV, αλλά η θέση του δεν μπορεί να καλυφθεί από άλλη ομάδα.
**Παμβοχαϊκός**: Δεν δηλώνει συμμετοχή στο Κύπελλο Θριάμβου.
**Α.Ο.Π. Κηφισιάς**:  Δεν δηλώνει συμμετοχή στο Κύπελλο Θριάμβου.
**Φοίνικας Σύρου**: Καλύπτει την κενή θέση στο Κύπελλο Θριάμβου.

## Παραπομπές


## Εξωτερικοί Σύνδεσμοι - Πηγές
* Προκήρυξη Πρωταθλήματος 2016-17 www.volleyleague.gr

* Η τελική κατάταξη του πρωταθλήματος 2016-17 www.volleyleague.gr 
* Αποτελέσματα Πρωταθλήματος 2016-17 www.volleyleague.gr 
* Βαθμολογία Κανονικής Περιόδου 2016-17 www.volleyleague.gr 
* Αποτελέσματα Πλέι-οφ Πρωταθλήματος 2016-17 www.volleyleague.gr 
* Αποτελέσματα Πλέι-άουτ Πρωταθλήματος 2016-17 www.volleyleague.gr 
* Βαθμολογία Πλέι-άουτ Πρωταθλήματος 2016-17 www.volleyleague.gr 
* Οι Πολυτιμότεροι Παίκτες (MVP) των αγωνιστικών ημερών του Πρωταθλήματος 2016-17 www.volleyleague.gr 
* Βαθμολογια - Αγωνες - Στατιστικά κανονικής περιόδου 2016-17 hvl-web.dataproject.com 



2016 2017
VolleyLeague Ανδρών
VolleyLeague Ανδρών